BG Официален вестник на Европейския съюз C 103/14

Публикация на заявка за регистрация съгласно член 8, параграф 2 от Регламент (ЕО) № 509/2006 на Съвета относно селскостопански и хранителни продукти с традиционно специфичен характер

2010/C 103/07

Настоящата публикация предоставя право на възражение срещу заявката в съответствие с член 9 от Регламент (ЕО) № 509/2006 на Съвета. Декларациите за възражение трябва да бъдат получени в Комисията в срок от шест месеца от датата на настоящата публикация.

ЗАЯВКА ЗА РЕГИСТРАЦИЯ НА ХТСХ

РЕГЛАМЕНТ (ЕО) № 509/2006 НА СЪВЕТА

„LIPTOVSKÁ SALÁMA“/„LIPTOVSKÝ SALÁM“

ЕО №: SK-TSG-0007-0042-04.08.2006

1. Име и адрес на групата заявител:

Наименование: Slovenský zväz spracovateľov mäsa Адрес: Kukučínova 22 831 03 Bratislava SLOVENSKO/SLOVAKIA Тел. +421 255565162 Факс +421 255565162 Електронна поща: slovmaso@slovmaso.sk

Наименование: Český svaz zpracovatelů masa Адрес: Libušská 319 142 00 Praha 4 – Písnice ČESKÁ REPUBLIKA Тел. +420 244092404 Факс +420 244092405 Електронна поща: reditel@cszm.cz

2. Държава-членка или трета държава:

Словашка република

Чешка република

3. Продуктова спецификация:

3.1. Наименование (наименования) за регистрация:

„Liptovská saláma“ (SK)

„Liptovský salám“ (CS)

3.2. Наименованието:

е специфично само по себе си  изразява специфичния характер на селскостопанския продукт или храна

Наименованието „Liptovská saláma“ или „Liptovský salám“ е специфично само по себе си, защото е свързано с определен вид салам. То е прието и известно на територията на Словашката република и Чешката република и има дълга традиция и добра репутация. Продуктът са произвежда отдавна съгласно национални стандарти (норми).

3.3. Изисква ли се запазване на наименованието съгласно член 13, параграф 2 от Регламент (ЕО) № 509/2006:

Регистрация със запазване на наименованието  Регистрация без запазване на наименованието

3.4. Вид продукт:

Клас 1.2. Месни продукти (варени, осолени, пушени и др.)

3.5. Описание на селскостопанския или хранителния продукт, за който се отнася наименованието по точка 3.1:

„Liptovská saláma“ или „Liptovský salám“ се отличава с фин, равномерен вид при разрязване, деликатен вкус на месо, аромат от използваните подправки и опушването.

Физични свойства

— продукт с цилиндрична форма, с диаметър 8—9 cm и дължина около 35—50 cm, като при мини-салама диаметърът е около 5 cm, а дължината 15—20 cm,

— при допир продуктът е еластичен.

Химични свойства

— съдържание на мазнини: макс. 40 %,

— съдържание на сол: макс. 2,1 % ± 0,6 %,

— съдържание на мускулни белтъчини — мин. 8 тегловни %.

Органолептични свойства

— външен вид и цвят: продуктът е гладък или леко набръчкан, цветът на използваната обвивка е светло- или тъмнокафяв, допустими са капки от изсъхнал сок и петна от опушването върху обвивката,

— външен вид и цвят при разрязване: при разрязване цветът е месно-розов, допустими са и меки частици колаген в хомогенната смес, видими частици от естествените подправки,

— аромат и вкус: деликатен аромат на подправки (главно мацис, индийско орехче и джинджифил) и пушек, умерено солен и пикантен вкус, при отхапване продуктът е крехък,

— консистенция: еластична, плътна.

3.6. Описание на метода на производство на селскостопанския или хранителния продукт, за който се отнася наименованието по точка 3.1:

За производството на „Liptovská saláma“ или „Liptovský salám“ се използва говеждо месо със съдържание на мазнини до 10 % и говеждо месо със съдържание на мазнини до 30 %, свинско месо със съдържание на мазнини до 10 %, парчета свинско месо със съдържание на мазнини до 50 %, свинска сланина, питейна вода или лед, нитритна сол, смес от естествени подправки: (млян черен пипер, мляно индийско орехче, мацис, млян джинджифил), чесън (под формата на люспи, концентрат или прах в количество, съответстващо на предписаното количество пресен чесън) и изкуствени обвивки от годна за опушване целулоза. Добавки: полифосфати (E450 и E451 като P2O5) в количество до 3 g/kg и аскорбинова киселина (E300) в количество до 0,5 g/kg.

За производството на 100 kg готов продукт „Liptovská saláma“ или „Liptovský salám“ се използват:

говеждо месо със съдържание на мазнини до 10 % 19,1 kg говеждо месо със съдържание на мазнини до 30 % 6,7 kg свинско месо със съдържание на мазнини до 10 % 19,0 kg парчета свинско месо със съдържание на мазнини до 50 % 23,3 kg свинска сланина 23,4 kg питейна вода или лед 16,0 kg нитритна сол 2,0 kg млян черен пипер 0,19 kg мляно индийско орехче 0,02 kg мацис 0,02 kg млян джинджифил 0,02 kg чесън (люспи, концентрат, прах) 0,06 kg полифосфати (E450 и E451) 0,30 kg аскорбинова киселина (E300) 0,05 kg обвивка — годна за опушване целулоза

Технология на производството

От всички суровини, добавки, подправки, чесъна и спомагателни вещества се приготвя фина хомогенна смес. Със сместа се пълнят обвивки с диаметър 8—9 cm и дължина около 35—50 cm. Продуктите се окачват на прътове, които се поставят в камера за опушване, където продуктите се изсушават и се подлагат на топло опушване, за да придобият типичния си цвят и аромат. След това опушените продукти се нагряват при температура 75—78 °C до постигането на температура 70 °C в сърцевината на продукта, която трябва да се поддържа в продължение на най-малко 10 минути. След нагряването продуктите се напръскват със студена вода и се оставят да изстинат. Продуктът „Liptovská saláma“ или „Liptovský salám“ се предлага на пазара в изкуствена обвивка, вакуумна опаковка или в защитена среда. Нарязан той се предлага във вакуумна опаковка или в защитена среда в различни размери на опаковката.

3.7. Специфични свойства на селскостопанския или хранителния продукт:

„Liptovská saláma“ или „Liptovský salám“ се разотличава от други продукти с използването на прясна свинска сланина, която в комбинация с останалите суровини подчертава вкуса на месото, и също така с типичния си аромат, който се получава от мациса, индийското орехче, джинджифила и финото опушване. Други характеристики са равномерният вид при разрязване, еластичната консистенция и фактът, че лесно се разрязва и не се разпада при разрязване.

3.8. Традиционен характер на селскостопанския или хранителния продукт:

През 1956 г. в месопроизводителното предприятие в Dubnica nad Váhom се опитват да произвеждат продукт, който да се различава от обичайните тогава фино млени варени месни продукти. За тази цел част от сланината се замества с парчета свинско месо и от сместа се приготвя фина маса, различна от по-грубата мозаична структура, приета по това време, и така се получава „Liptovská saláma“ или „Liptovský salám“. Освен това не се прибавя червен пипер, поради което саламът получава името „Liptovská“, защото в регион Liptov по принцип не се прибавя червен пипер към месните продукти. Полученият продукт се радва на голяма популярност. (Разговор с г-н Novotky, който работи тогава в месопроизводителното предприятие в Dubnica.)

В началото на 70-те години на 20-ти век в развойния отдел се съставя уникалната рецептура на „Liptovská saláma“ или „Liptovský salám“, която става много известна. Постепенно тя се въвежда в много месопреработвателни предприятия. През 1978 г. се приема промишленият стандарт ON 57 6913 (Източник: Стандарт ON 57 6913, 1978). Този стандарт редовно се актуализира и преработва (Допълнение от 13 август 1982 г.). Един от най-неотдавна подновените съвместни стандарти е THN (technicko-hospodárska norma (технико-икономически стандарт) за продуктовия номер: 764421 64, съставен на 1 септември 1988 г. Във въведението към този стандарт е указано: „Отговаря на ON 57 6913“. През 1978 г. Západoslovenský mäsový priemysel závod (западнословашки месопреработвателен завод) в Trnava започва да произвежда „Liptovská saláma“ или „Liptovský salám“ в сътрудничество с развойния отдел на Generálné riaditeľstvо mäsového priemyslu (Генерална дирекция „Месопреработвателна промишленост“). До 1990 г. произвеждахме „Liptovská saláma“ или „Liptovský salám“ съгласно традиционната рецептура без червен пипер. За „Liptovská saláma“ или „Liptovský salám“ е възможно преработването на по-големи количества сланина, в завода в Trnava ежедневно се произвеждаха около 600 kg. Поради типичния си вкус саламът е много популярен сред потребителите. (Заявление на г-н Beňadik от 2003 г.)

Поддържането на производството на „Liptovská saláma“ или „Liptovský salám“ се потвърждава и от рекламата за производствената гама на Stredoslovenský mäsový priemysel n. p. (Централнословашко дружество за месопреработване) в Zvolen, отпечатана в годишника Čítanie o správnej výžive ’81 (Slovenská spoločnosť pre správnu výživu, Bratislava, 1980). Един от продуктите, посочени в рекламата, е „Liptovská saláma“ или „Liptovský salám“.

3.9. Минимални изисквания и процедури за проверка на специфичния характер:

Проверката включва:

— спазване на посочените пропорции на суровините и подправките. В хода на производствения процес се извършва визуален контрол относно прибавянето на прясна свинска сланина като последна суровина. Преди добавянето на подправките (мацис, индийско орехче и джинджифил) се проверява приготвеното количество от тях. Количественият контрол се извършва чрез проверка на теглото спрямо изискванията на рецептурата,

— спазване на технологичния производствен процес както при приготвянето на фина хомогенна смес без зърна, така и при опушването,

— преди пълненето на обвивките са проверява хомогенността на сместа. Проверката е визуална. Степента на опушването се проверява посредством температурата на дима, която не трябва да надвишава 69 °C, както и продължителността на опушването, която е между 10 и 15 минути,

— физични показатели на крайния продукт: цилиндрична форма, еластичност,

— химични показатели на крайния продукт: съдържание на мазнини, съдържание на сол, съдържание на мускулни белтъчини. Стойностите трябва да отговарят на стойностите, посочени в точка 3.5 от спецификацията,

— проверка на органолептичните свойства на крайния продукт (външен вид и цвят, вид и цвят при разрязване, консистенция, аромат и вкус). Проверката се извършва визуално и сензорно след приключването на производствения процес и отговаря на посочените в точка 3.5 от спецификацията характеристики.

Проверките от службите или органите, удостоверяващи съответствие с продуктовата спецификация, се извършват с честота веднъж в годината.

4. Служби или органи, удостоверяващи съответствие с продуктовата спецификация:

4.1. Наименование и адрес:

Служби или органи, удостоверяващи съответствие с продуктовата спецификация в Словашката република

Наименование: BEL/NOVAMANN International, s r.o. Адрес: Továrenská 14 815 71 Bratislava PO Box 11 820 04 Bratislava 24 SLOVENSKO/SLOVAKIA Тел. +421 250213376 Електронна поща: tomas.ducho@ba.bel.sk

 Публичен Частен

Наименование: Štátna veterinárna a potravinová správa SR Адрес: Botanická 17 842 13 Bratislava SLOVENSKO/SLOVAKIA Тел. +421 260257427 Електронна поща: buchlerova@svssr.sk

Публичен  Частен

Служби или органи, удостоверяващи съответствие с продуктовата спецификация в Чешката република

Наименование: Státní zemedelská a potravinárská inspekce Адрес: Kvetná 15 603 00 Brno ČESKÁ REPUBLIKA Тел. +420 543540111 Електронна поща: sekret.oklc@szpi.gov.cz

Публичен  Частен

Наименование: Státní veterinární správa ČR Адрес: Slezská 7 120 00 Praha 2 ČESKÁ REPUBLIKA Тел. +420 227010137 Електронна поща: hygi@svscr.cz

Публичен  Частен

4.2. Специфични задачи на службите или органите:

Орган или лице, които удостоверяват съответствието със спецификацията на продукта в Словашката република и Чешката република. Посочените органи отговарят за цялостния контрол на съответствието с продуктовата спецификация.